Miletín
Miletín (saksa keeles Miletin) on linn Tšehhis Hradec Králové maakonnas Jičíni ringkonnas. Miletín asub Jičínist umbes 23 km idas ja Hradec Královést ligikaudu 24 km põhjaloodes. Miletín paikneb merepinnast 334 meetri kõrgusel. Miletínit on esmamainitud 1124. aastal, linnaõigused sai 1560. aastal. 1846. aastal põles linn maha, kuid taastati. Miletínis on sündinud tšehhi ajaloolane, kirjanik, tõlkija ja rahvaluulekoguja Karel Jaromír Erben (1811–1870).